Drie kinders sterf in NoordwesArgieffoto Drie kinders, onderskeidelik twee, vier en vyf jaar oud, is Maandag dood aangetref in hul huis in Christiana, Noordwes. Lt.kol. Pelonomi Makau het gesê die kinders het glo by een van hul bure in Utlwanang- informele nedersetting gaan eet. “Volgens die inligting wat ons ontvang het, het die kinders siek geword toe hulle by die huis aankom en drie van hulle is dood. Die vierde kind, ŉ sesjarige seuntjie, is in die hospitaal opgeneem.” Die oorsaak van die kinders se dood is nog onbekend. “Die ondersoek duur voort,” het sy bygevoeg.